### Beslutningstema

Det skal besluttes, om der skal meddeles dispensation til den høje glansværdi, eller om der skal meddeles afslag med den konsekvens til følge at taget skal skiftes.

### Sagsfremstilling

Ejeren af ejendommen Geesten 9, 6780 Skærbæk har anvendt en tagsten med en glansværdi på 51, hvilket er over lokalplanens bestemmelser. Der er skiftet tagbeklædning på valm mod nord. Ejeren søger om dispensation fra lokalplanen til resten af tagfladen, da de ønsker at beholde tagstenen med den høje glansværdi på resten af huset. Tønder Kommune er blevet gjort opmærksom på, at taget forårsager refleksionsgener fra en nabo.

Ejendommen er omfattet af Lokalplan nr. 048-5.5, for Boligområdet ved [adresse], Skærbæk, hvor det i § 6.4. står, at tagbeklædning ikke må være reflekterende. I lokalplanens redegørelse defineres det nærmere, at tagmaterialer højst må have en glans, som svarer til en malebehandlet overflade med glanstrin 30 (halvmat).

Inden for lokalplanområdet ligger der flere ubebyggede grunde. En dispensation til tag med en højere glansværdi, kan betyde at andre vil lægge reflekterende tag. Dette kan få konsekvenser i forhold til nabogener, hvilket der er flere sagseksmpler på. I lokalplanen for området er indlagt bestemmelser om ikke reflekterende tag, da det kan føre til gener for naboer. Området fremstår i dag med med mørke ikke reflekterende tagflader med undtagelse af tre ejendomme, hvor to af disse er med ædelengoberet tagsten med glansværdi på 26. Med en glansværdi på 26 overholdes lokalplanens angivne grænseværdi.

Det vurderes, at en dispensation kan være med til at ændre områdets karakter og medføre flere naboretslige sager. Der har de senere år været to domme, som er blevet afgjort med det udfald, at ejer har skulle skifte taget på grund af nabogener. Sidste dom fra Esbjerg blev afgjort upåagtet af, hvad planlægning for området foreskrev.

Sagen har været sendt i høring inden for lokalplanområdet, og der er kommet tre bemærkninger ind. Bemærkningerne er vedlagt som bilag. To bemærkninger er imod, mens en ikke har noget imod det.

### Lovgrundlag

Planloven

### Fagchefen for Plan og Udvikling indstiller,

|  |  |
| --- | --- |
| at | der meddeles afslag på dispensation med efterfølgende påbud om fysisk lovliggørelse. |

### Beslutning

Sagen udsat til næste møde.